Kyrie

*Gjem den nederste illustrasjonen. Følgende kan sies mens barna får se på illustrasjonen:*

Bashiir er lei seg.

Har du vært lei deg noen gang? (…)

Bashiir forteller mamma hvorfor han er lei seg. Han drømte noe skummelt.

*Vis den nederste illustrasjonen.*

Bashiir kjenner seg litt bedre etter at han har fortalt om drømmen, og mamma har trøstet han.

Så sovner han igjen, og denne gangen drømmer han noe fint.

Visste du at Gud er litt som mammaen til Bashiir?

Du kan ikke se Gud. Men Gud er hos deg, alltid!

*Er barna under fire år, kan du hoppe over følgende, og gå rett til sangen.*

Når du er lei deg, kan du fortelle Gud hvorfor.

Noen ganger vil Gud gi deg trøst i stillheten etterpå.

Noen ganger vil Gud sende deg et menneske som trøst.

En god venn, eller en voksen du stoler på, som kan hjelpe.

I gudstjenesten pleier vi å synge «Kyrie Eleison».

Men hva betyr «Kyrie Eleison?» Jo, nå skal dere få høre!

*Syng sangen «Gud vil gjerne trøste» med bevegelser.*

*(Album: Gudstjeneste for de minste. Artist: Supersang. Tekst & melodi: Ellen Tveita)*

Far, kan jeg få trøst av deg?

Jesus, kan du hjelpe meg?

Hellig Ånd, jeg ber,

Kan du være med?

Gud vil gjerne trøste deg.

Gud vil gjerne hjelpe deg,

og høre når du ber.

Gud er alltid med!